**Pakalpojuma Līgums**

***par kaisāmā materiāla nodrošināšanu Daugavpils pilsētas pašvaldības privātā sektora iedzīvotājiem ziemas periodā***

Daugavpilī, 2018.gada 8.janvārī

**Daugavpils pilsētas pašvaldības iestāde „Komunālās saimniecības pārvalde”,** reģ.Nr.90009547852, juridiskā adrese: Saules iela 5A, Daugavpils, vadītāja Aivara Pudāna personā, kurš rīkojas uz iestādes Nolikuma 14.5.apakšpunkta pamata (turpmāk – PASŪTĪTĀJS), no vienas puses, un

**Akciju sabiedrība “DAUGAVPILS SPECIALIZĒTAIS AUTOTRANSPORTA UZŅĒMUMS”**, reģ.Nr.41503002447, juridiskā adrese: Slāvu iela 6, Daugavpils, valdes priekšsēdētāja Valērija Golubeva personā, kurš darbojas uz Statūtu pamata, no otras puses turpmāk saukts “Izpildītājs”,

ievērojot Daugavpils pilsētas domes 2016.gada 10.marta saistošo noteikumu Nr.5 “Saistošie noteikumi par Daugavpils pilsētas teritorijas kopšanu un būvju uzturēšanu” 9.1.apakšpunktu,

abi kopā vai katrs atsevišķi turpmāk saukti “LĪDZĒJI”, uz Daugavpils pilsētas domes iepirkuma komisijas 2018.gada 4.janvāra lēmumu iepirkumā “Kaisāmā materiāla nodrošināšanu Daugavpils pilsētas pašvaldības privātā sektora iedzīvotājiem ziemas periodā”, identifikācijas numurs DPD 2017/173, (turpmāk – Iepirkums), noslēdza šādu Līgumu (turpmāk – Līgums):

**I. Līguma priekšmets**

1. PASŪTĪTĀJS uzdod, bet IZPILDĪTĀJS ar saviem spēkiem un līdzekļiem par samaksu uzņemas veikt darbības **kaisāmā materiāla nodrošināšanai Daugavpils pilsētas pašvaldības privātā sektora iedzīvotājiem ziemas periodā un grunts ceļu kaisīšanai** (turpmāk – Pakalpojums).
2. IZPILDĪTĀJS apliecina, ka viņš ir pienācīgi iepazinies ar Pakalpojuma apjomu un izpildes prasībām.

**II. Līguma izpildes kārtība**

1. Pakalpojums tiek sniegts atbilstoši Iepirkumā noteiktajai tehniskajai specifikācijai, IZPILDĪTĀJA iepirkumam iesniegtajam piedāvājumam, tehniskajām piedāvājumam, finanšu piedāvājumā noteiktajiem vienību izcenojumiem un Pasūtītāja noteiktajiem darbu apjomiem, ievērojot šī līguma un spēkā esošo normatīvo aktu prasības pilsētas teritorijas kopšanas un ceļu uzturēšanas jomā.
2. Līgumā noteiktais Pakalpojums ir jāveic periodā no **2018.gada 10.janvāra līdz 2018.gada 31.martam** un periodā no **2018.gada 1.novembra līdz 2018.gada 20.decembrim.**
3. IZPILDĪTĀJS apņemas:
   1. izpildīt PASŪTĪJUMU kvalitatīvi saskaņā ar tehnisko specifikāciju un iepirkumam iesniegto tehnisko piedāvājumu;
   2. nodrošināt ar kaisāmo materiālu pildītu konteineru atvešanu un uzstādīšanu pašvaldības administratīvajā teritorijā ne vēlāk kā **10 (desmit)** dienu laikā no līguma noslēgšanas dienas;
   3. nodrošināt, ka konteineri tiek izvietoti tehniskajā specifikācijā noteiktajā kārtībā un periodos;
   4. nodrošināt konteineru izvešanu ne vēlāk kā **10 (desmit)** dienu laikā pēc tehniskajā specifikācijā noteiktā perioda beigām;
   5. izpildīt grunts ceļu kaisīšanu pēc Pasūtītāja sniegtajiem rakstveida norādījumiem;
   6. nodrošināt LĪGUMA izpildi ar savām iekārtām, transportu, materiāliem un darbaspēku. PAKALPOJUMA izpildē izmantot tikai standartiem atbilstošus konteinerus;
   7. atbildēt par darba drošības noteikumu, veselības aizsardzības prasību un vides aizsardzības prasību ievērošanu, nepieļaujot apkārtējās vides piesārņošanu;
   8. nodot Pasūtītājam kvalitatīvi izpildītu PASŪTĪJUMU ar PASŪTĪJUMA nodošanas – pieņemšanas aktu;
   9. kompensēt zaudējumus, kas PASŪTĪTĀJAM radušies IZPILDĪTĀJA vai viņa iesaistītās trešās personas vainas vai neuzmanības dēļ.
4. PASŪTĪTĀJS apņemas:
   1. ierādīt vietas konteineru izvietošanai ne vēlāk kā **2 (divu)** dienu laikā no līguma noslēgšanas dienas;
   2. nodrošināt apstākļus Līguma sekmīgai un kvalitatīvai izpildei, sniedzot samērīgus norādījumus un konsultatīvu atbalstu;
   3. pieņemt kvalitatīvi izpildītu PASŪTĪJUMU un savlaicīgi veikt LĪGUMĀ paredzētos maksājumus.
5. Par Konteineru sadalījumu pa adresēm un ceļu kaisīšanas reizēm puses vienojas atsevišķi.
6. Izvedot konteinerus perioda beigās, puses ar aktu fiksē neizlietotā kaisāmā materiāla daudzumu. Pasūtītājs norēķinās tikai par faktiski patērēto kaisāmā materiāla daudzumu.
7. Pasūtītājs ir tiesīgs vienpusēji samazināt piegādājamo konteineru daudzumu.
8. Izpildītie darbi uzskatāmi par pieņemtiem pēc abu LĪDZĒJU darbu pieņemšanas – nodošanas akta parakstīšanas. Pēc akta saņemšanas, PASŪTĪTĀJA atbildīgais pārstāvis 5 (piecu) darba dienu laikā izskata aktā ietvertās ziņas un paraksta aktu, vai sniedz pamatotus iebildumus akta parakstīšanai, ja aktā norādītie darbi nav izpildīti vai izpildīti nekvalitatīvi.
9. Gadījumā, ja 5 (piecu) darba dienu laikā pēc akta iesniegšanas parakstīšanai PASŪTĪTĀJS neparaksta aktu par izpildītajiem darbiem vai neiesniedz rakstiski motivētu atteikumu pieņemt izpildītos darbus, tad aktā norādītie darbi tiek uzskatīti par pieņemtiem bez iebildumiem un IZPILDĪTĀJAM ir tiesības prasīt samaksu.
10. Ja līguma izpildes laikā, vai pārbaudot pieņemšanas – nodošanas aktos norādīto ziņu patiesumu tiek konstatēts, ka pasūtītie darbinav izpildīti, izpildīti nepilnīgi vai nekvalitatīvi, tad PASŪTĪTĀJA un IZPILDĪTĀJA pārstāvji tajā pašā dienā, kad ir jābūt izpildītiem darbiem, vai dienā, kad tiek konstatēts, ka darbi nav izpildīti, kopīgi sastāda teritorijas stāvokļa apsekošanas aktu. Aktā norāda apsekošanas datumu, apsekotās vietas nosaukumu, atklātos trūkumus, nepieciešamos pasākumus trūkumu novēršanai un 12 (divpadsmit) stundu termiņu pieļauto trūkumu novēršanai. Ja trūkumi netiek novērsti noteiktā termiņā, PASŪTĪTĀJS piemēro šajā līgumā paredzētās sankcijas. Sastādītais apsekošanas akts bez IZPILDĪTĀJA pārstāvja klātbūtnes, kā arī pēc mutiskas vienošanās bez akta rakstiskas sastādīšanas, nevar būt par pamatu sankciju piemērošanai, izņemot gadījumus, ja IZPILDĪTĀJS izvairās apmeklēt apsekojamo vietu un/vai parakstīt apsekošanas aktu.
11. IZPILDĪTĀJS 2 (divu) darba dienu laikā sniedz paskaidrojumus par neizpildes iemesliem. Ja PASŪTĪTĀJS atzīst IZPILDĪTĀJA paskaidrojumus par pamatotiem un objektīviem, soda sankcijas netiek piemērotas. Ja IZPILDĪTĀJS nenorāda objektīvus un no viņa darbības vai bezdarbības neatkarīgus iemeslus, kuru dēļ darbi netika izpildīti, PASŪTĪTĀJS piemēro šajā līgumā noteiktās sankcijas. Atsauce uz darbaspēka, materiāla vai specializētās tehnikas trūkumu, nevar būt par pamatu darbu neveikšanai un sankciju nepiemērošanai.
12. Trūkumi, ko pieļāvis IZPILDĪTĀJS, novēršami par IZPILDĪTĀJA līdzekļiem aktā noteiktajā termiņā un kārtībā.

**III. Līguma summa un norēķinu kārtība**

1. Kopējā līguma summa par PASŪTĪJUMU ir **EUR 16525.94** (sešpadsmit tūkstoši pieci simti divdesmit pieci *euro* 94 centi)bez pievienotās vērtības nodokļa, PVN (21%) sastāda EUR 3470.45 (trīs tūkstoši četri simti septiņdesmit *euro* 45 centi),kopā ar PVN **EUR 19996.39** (deviņpadsmit tūkstoši deviņi simti deviņdesmit seši *euro* 39 centi).
2. Līguma summā ir ietvertas piegādes izmaksas, materiālu (sāls un smilts) izmaksas, konteineru nomas maksa, grunts ceļu kaisīšanas pakalpojuma izmaksas ar specializētās tehnikas izmantošanu (traktortehniku vai citu, kas aprīkota ar pretslīdes materiāla kaisīšanas iekārtu), kā arī visi citi tiešie un netiešie IZPILDĪTĀJA izdevumi, kas nepieciešami IZPILDĪTĀJA saistību izpildei.
3. Norēķināšanas starp pusēm notiek katrā no līguma izpildes periodiem, atbilstoši faktiski izpildītajam Pasūtījuma apjomam.
4. **30 (trīsdesmit)** dienu laikā pēc akta parakstīšanas un rēķina no Izpildītāja saņemšanas, Pasūtītājs samaksā Izpildītājam summu, kuru veido:
   1. **piegādes izmaksas – 100 % (simts procentu)** apmērā no izpildītā pasūtījuma vērtības, attiecīgajā līguma izpildes periodā;
   2. **materiālu (sāls/smilts maisījuma) izmaksas** **(konteineros)** – **80 % (astoņdesmit procenti)** no izpildītā pasūtījuma vērtības, attiecīgajā līguma izpildes periodā;
   3. **grunts ceļu kaisīšanas pakalpojuma un izmantotā kaisāmā materiāla izmaksas – 100% (simts procentu)** apmērā no izpildītā pasūtījuma vērtības, attiecīgajā līguma izpildes periodā.
5. Atlikušo līguma summas daļu par faktiski izlietotā kaisāmā materiāla daudzumu, pasūtītājs samaksā **30 (trīsdesmit)** dienu laikā pēc akta parakstīšanas par neizlietotā kaisāmā materiāla daudzumu. Ja veidojas pārmaksa, IZPILDĪTĀJS atmaksā pārmaksātos naudas līdzekļus **30 (trīsdesmit) dienu** laikā. Ja Izpildītājs neatmaksā pārmaksātos naudas līdzekļus, PASŪTĪTĀJS tos ietur no līguma nodrošinājuma summas.

**IV. Līguma nodrošinājums**

1. Izpildītājs **5 (piecu)** dienu laikā no Līguma noslēgšanas dienas iesniedz Pasūtītājam no Izpildītāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **10% (desmit procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma saistību izpildes garantijai jābūt spēkā visā Līguma darbības termiņa laikā.
2. Līguma izpildes garantiju Pasūtītājs var izmantot, lai ieturētu līgumsodu, saņemtu zaudējumu atlīdzību vai citas Pasūtītājam pamatojoties uz Līgumu pienākošās summas.

**VI. Pušu atbildība un sankcijas**

1. Par līgumsaistību neizpildi vai nepilnīgu izpildi PUSES ir atbildīgas saskaņā ar spēkā esošajiem normatīvajiem aktiem un LĪGUMA nosacījumiem.
2. Ja Izpildītājs nepamatoti nokavējis jebkuru Līgumā noteikto izpildes termiņu, Pasūtītājam ir tiesības pieprasīt Izpildītājam līgumsodu 0,2 % (nulle komats divu procentu) apmērā par katru turpmāk nokavēto dienu no kopējās līgumcenas, bet ne vairāk kā 10% (desmit procentus) no kopējās līgumcenas.
3. PASŪTĪTĀJS ir tiesīgs ieturēt līgumsodu no vai līguma nodrošinājuma. Līgumsoda samaksa neatbrīvo IZPILDĪTĀJU no pienākuma izpildīt līgumu.
4. Gadījumā, ja Pasūtītājs nepamatoti pieļāvis jebkuru līgumā noteikto maksājuma termiņa nokavējumu, IZPILDĪTĀJS ir tiesīgs saņemt no PASŪTĪTĀJA nokavējuma procentus 0,2 % (nulle komats divu) procentu apmērā no nokavētā maksājuma summas par katru maksājuma kavējuma dienu, sākot ar pirmo maksājuma kavējuma dienu, līdz dienai (ieskaitot), kad Pasūtītājs veicis pilnīgu nokavēto maksājumu samaksu, bet ne vairāk kā 10% (desmit) procentus no kopējās līguma summas.
5. Līgumsoda samaksa neatbrīvo PUSES no saistību pienācīgas izpildes.
6. Visus ar LĪGUMU saistītos strīdus PUSES risina saskaņā ar Latvijas Republikā spēkā esošajiem normatīvajiem aktiem.
7. Neviena no pusēm neatbild par LĪGUMĀ noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz LĪGUMĀ paredzēto darbību.
8. Katra no pusēm 3 (trīs) dienu laikā informē otru pusi par augstāk minētās nepārvaramas varas iestāšanos. Puses savstarpēji vienojas par LĪGUMĀ noteikto termiņu pagarināšanu vai LĪGUMA izbeigšanu.

**VII. Apakšuzņēmēju nomaiņas kārtība**

1. Izpildītājs neiesaista līguma izpildē apakšuzņēmējus.
2. Izpildītājs nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
   1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
   2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
   3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
   4. apakšuzņēmēja maiņas rezultātā tiktu izdarīti tādi grozījumi Izpildītāja konkursam iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
6. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Izpildītājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
7. Izpildītājs ir atbildīgs par Dokumentācijas izstrādāšanu un pakalpojumiem, ko veic tā Apakšuzņēmēji un apakšuzņēmēju apakšuzņēmēji.

**VII. Līguma darbības laiks, grozīšanas un izbeigšanas kārtība**

1. LĪGUMS stājas spēkā tā parakstīšanas dienā un ir spēkā līdz pušu pilnīgai saistību izpildei.
2. LĪGUMU izbeigt puSĒM rakstveidā vienojoties saskaņā ar Latvijas Republikā spēkā esošajiem normatīvajiem aktiem.
3. PUSES, savstarpēji vienojoties, ir tiesīgi izdarīt izmaiņas Līgumā, ievērojot Publisko iepirkumu likuma 61. pantā noteikto attiecībā uz grozījumu veikšanu Līgumā.
4. Gadījumā, ja pašvaldības budžetā ir nepietiekošs finansējums LĪGUMĀ paredzētā PASŪTĪJUMA apmaksai, PASŪTĪTĀJAM ir tiesības samazināt PASŪTĪJUMA apjomu vai vienpusēji atkāpties no LĪGUMA, veicot norēķinus par faktiski izpildīto PASŪTĪJUMA daļu. Vienpusēji atkāpjoties no LĪGUMA, LĪGUMS zaudē spēku 10 (desmit) dienu laikā no paziņojuma par atkāpšanos no LĪGUMA nosūtīšanas dienas (dokumenta reģistrācijas datums domē) IZPILDĪTĀJAM.
5. Pasūtītājam ir tiesības nekavējoties vienpusēji atkāpties no Līguma izpildes, rakstveidā brīdinot par to Izpildītāju un neatlīdzinot zaudējumus, ja:
   1. izpildītāja darbībā konstatēti vairāk kā divi pārkāpumi, kuri Pasūtītāja noteiktajā termiņā nav novērsti;
   2. Izpildītājs atzīts par maksātnespējīgu, tiek likvidēts, tā darbība ir apturēta vai pārtraukta.

**VIII. Pušu atbildīgās personas**

1. no Pasūtītāja puses:

|  |  |
| --- | --- |
| Vārds, uzvārds: | Kaspars Laizāns |
| Amats: | Vides inženieris |
| Tālrunis: | 65476480 |
| E-pasta adrese: | [kaspars.laizans@daugavpils.lv](mailto:kaspars.laizans@daugavpils.lv) |
|  |  |

1. no Izpildītāja puses:

|  |  |
| --- | --- |
| Vārds, uzvārds: | Valērijs Golubevs |
| Amats: | valdes priekšsēdētājs |
| Tālrunis: | 65444540 |
| E-pasta adrese: | specatu@specatu.lv |

**IX. Noslēguma jautājumi**

1. Šī Līguma darbības laikā radušās domstarpības un strīdus Puses risinās pārrunu ceļā. Ja pārrunu ceļā domstarpības nav izdevies atrisināt, katra no Pusēm ir tiesīga celt prasību tiesā. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību, tiks izšķirts Latvijas Republikas tiesā atbilstoši spēkā esošajiem Latvijas Republikas normatīvajiem aktiem.
2. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) šī Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai oficiālo e-pasta adresi, vai nodota personīgi otrai Pusei, ko tas apstiprina ar parakstu. Ja paziņojums nosūtīts kā reģistrēts pasta sūtījums, tad uzskatāms, ka šāds sūtījums ir saņemts **septītajā dienā** pēc tā nodošanas pastā. Visi paziņojumi Pusēm tiek nosūtīti uz šajā Līgumā norādītajām adresēm.
3. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl to neatceļ spēku zaudējušie šī Līguma punkti vai daļas.
4. Šis Līgums ir sastādīts uz 7 (septiņām) lapām 2 (divos) eksemplāros ar pielikumiem, pavisam uz 24 (divdesmit četrām) lapām pa vienam eksemplāram katrai Pusei, ar vienādu juridisku spēku.
5. Pielikumā:
   1. Tehniskā specifikācija;
   2. Finanšu piedāvājums;
   3. Tehniskais piedāvājums.

**X. Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **Daugavpils pilsētas pašvaldības iestāde**  **“Komunālās saimniecības pārvalde”**  reģistrācijas Nr.90009547852,  Saules iela 5A, Daugavpils, LV-5401  AS “Citadele banka”, kods PARXLV22,  konts LV05PARX0000850062701  Vadītājs  A.Pudāns *(personiskais paraksts)* | **IZPILDĪTĀJS:**  **AS “DAUGAVPILS SPECIALIZĒTAIS AUTOTRANSPORTA UZŅĒMUMS”**  reģistrācijas Nr.41503002447,  Slāvu iela 6, Daugavpils, LV-5404  AS “Citadele banka”, kods PARXLV22,  konts LV23PARX0000872481017  Valdes priekšsēdētājs  V.Golubevs *(personiskais paraksts)* |